Решение на Общия съд от 30 ноември 2022 г. — Mendes/EUIPO ― Actial Farmaceutica (VSL3TOTAL)
(Дело T-678/21)1
(Марка на Европейския съюз — Производство за обявяване на недействителност — Словна марка на Европейския съюз „VSL3TOTAL“ — По-ранна словна марка на Европейския съюз „VSL#3“ — Относително основание за отказ — Вероятност от объркване — Сходство между знаците — Сходство на стоките — Член 8, параграф 1, буква б) и член 53, параграф 1, буква a) от Регламент (ЕО) 207/2009 [понастоящем член 8, параграф 1, буква б) и член 60, параграф 1, буква a) от Регламент (ЕС) 2017/1001])
Език на производството: английски
Страни
Жалбоподател: Mendes SA (Лугано, Швейцария) (представител: M. Cavattoni, адвокат)
Ответник: Служба на Европейския съюз за интелектуална собственост (представител: T. Frydendahl)
Друга страна в производството пред апелативния състав на EUIPO, встъпила в производството пред Общия съд: Actial Farmaceutica Srl (Рим, Италия) (представители: M. Mostardini, F. Mellucci и F. Rombolà, адвокати)
Предмет
С жалбата си на основание член 263 ДФЕС жалбоподателят иска да бъде отменено решението на втори апелативен състав на Службата на Европейския съюз за интелектуална собственост (EUIPO) от 17 август 2021 г. (преписка R 1568/2020-2).
Диспозитив
Отхвърля жалбата.
Осъжда Mendes SA да заплати съдебните разноски.
____________
1     ОВ C 502, 13.12.2021 г.